PMIndiaData/PMIndiaSum huggingface dataset:
মন্ত্রীমন্দলনা ভারতকী ইন্দিয়ন কাউন্সিল ওফ মেদিকেল রিসর্স অমসুং য়ু.কে.গী ওক্সফোর্দ য়ুনিবর্সিতীগী মরক্তা খুৎয়েক পীনখিবা য়ানা ৱারোল অয়াবা পীখ্রে

প্রধান মন্ত্রী শ্রী নরেন্দ্র মোদীনা চেয়র লৌবা কেন্দ্রগী মন্ত্রীমন্দলনা ২০২১গী নবেম্বরদা ইন্দিয়ন কাউন্সিল ওফ মেদিকেল রিসর্স (আই.সি.এম.আর.) অমসুং য়ু.কে.গী ওক্সফোর্দ য়ুনিবর্সিতীগী মরক্তা মেমোরেন্দম ওফ আন্দরস্তেন্দিং (এম.ও.য়ু.) অমা সহি তৌনখিবা অমসুং গবর্নমেন্ত ওফ ইন্দিয়া (ত্রান্সেক্সন ওফ ব্যুজিনেস) রুলস ১৯৬১গী অনিশুবা শেদ্যুলগী রুল ৭ (দি.) (আই.)গা লোয়ননা য়ান্নখিবা খঙহনলকখ্রে। এম.ও.য়ু.গী পান্দমশিং: এম.ও.য়ু. অসিগী মখাদা লৈরিবা পান্দমশিং থম্লি মদুদি ভারতকী সাইন্তিস্তশিং অমসুং রিসর্সসরশিংগী কেপাসিতী বিল্দিং, ইন্তর্নেস্নেলগী স্তেন্দার্দ অমসুং রেগুলেতরীগী তঙাইফদবশিংগা লোয়ননা দেতা কমপ্লিএন্ত খোমজিনবা, মশাগী ফন্দশিং শিজিন্নদুনা কেপাসিতী দিবলপমেন্তগীদমক রিজনেল হব অমা ওইরক্নবা লোমদা ভারতকী চাউখৎ থৌরাং অমসুং ইক্যুতী অমসুং সোবরেন্তী, পুন্না হিংগৎপা অমসুং আই.সি.এম.আর.দা মায় পাক্নবা আই.দি.দি.ও. সেক্রেতরিয়েৎকী তাইম-বাউন্দগা লোয়ননা লৈরিবা পুল ফন্দশিং, অমসুং ইক্যুতী অমসুং ত্রান্সপরেন্সীগা লোয়ননা দেতাগী মনুং অমসুং ৱাংমদা লৈবা দেতা অমসুং স্কিল-শিয়রিংদা পার্তনরশিপ শাগৎপা। পার্তী অনিনা লৌনগনবা লায়না অহুম মুথৎনবগী ফেজ য়ৌবা ফাওবা (মেলারিয়া, বিসেরেল লৈশমানিয়াসিস, ফিলারিয়াসিস) অমসুং লিৎখৎলক্লিবা লায়না, দেতা মেনেজমেন্ত, দেতা দোক্যুমেন্তেসন, দেতা শিয়রিংগী মতেং পাংবা অমসুং খ্বায়দগী ফবা প্রাক্তিসশিং শেমগৎপা অমসুং ইক্যুতেবল গবর্নান্স ফ্রেমৱার্কশিং শেমগৎপা, কেপাসিতী মপাঙ্গল কনখৎহনবা, রিসর্স ফেলোশিং ওন্থোক্নবগী চহি অহুমগী ৱার্ক প্লান শেমগৎপা, দেতা মেনেজমেন্ত অমসুং স্তেতিস্তিকেল এনালাইসিসদা ত্রেনিংদা খুৎশম্নবগী খুদোংচাবা চাওথোকহনবা অসিদা ৱাখল্লোন পীনবা অমসুং শিয়র তৌনবদা য়ানখি। ফাইনান্সিএল ইমপ্লিকেসন্স: পার্তীশিংনা এম.ও.য়ু. অসিনা থম্লিবা মিৎয়েং হায়বদি মতেং পাংনবগী মরী লৈনবশিংগী কোস্ত মশানা পুজগনি। করিগুম্বা পার্তী অসিনা মখা তানা এম.ও.য়ু. অসিনা থম্লিবা মিৎয়েংগী থৌওংশিংগী মচাক অমা ফন্দিং থম্লবা অমসুং ফন্দিং অসিগী শরুক অতোপ্পা পার্তীদা পীবা পাম্লবা, ৱাহং অমদা থৌওংশিং ঙাক্নবা মখা তাবা এগ্রিমেন্ত পায়খৎকনি।
মন্ত্রী-মন্দলনা নোর্থ ইস্তর্ন ইন্সতিত্যুত ওফ ফোক মেদিসিন (এন.এই.আই.এফ.এম.)গী নোমেনক্লেচর অমসুং মেন্দেৎ অসি নোর্থ ইস্তর্ন ইন্সতিত্যুত ওফ অয়ুর্বেদ এন্দ ফোক মেদিসিন রিসর্চ (এন.ই.আই.এ.এফ.এম.আর.) ওইনা ওন্থোকপদা অয়াবা পীখ্রে

প্রধান মন্ত্রী শ্রী নরেন্দ্র মোদীনা ঙসি ময়াই তাংবল লৌদুনা ফমখিবা কেন্দ্রগী মন্ত্রী মন্দলনা নোর্থ ইস্তর্ন ইন্সতিত্যুত ওফ ফোক মেদিসিন (এন.ই.আই.এফ.এম.)গী নোমেনক্লেচর অমসুং মেন্দেৎ অসি নোর্থ ইস্তর্ন ইন্সতিত্যুত ওফ অয়ুর্বরদ এন্দ ফোক মেদিসিন রিসর্চ (এন.ই.আই.এ.এফ.এম.আর.) ওইনা ওন্থোকপদা অয়াবা পীখ্রে। অকুপ্পা ৱারোল: মথৌ তাবশিং য়েংলগা অরুনাচল প্রদেশকী পসিঘৎতা অয়ুর্বেদ অমসুং ফোক মেদিসিনদা ক্বালিতী এজুকেসন পীনবা অমসুং রিসর্চ তৌনবা নোর্থ ইস্তর্ন ইন্সতিত্যুত ওফ ফোক মেদিসিন (এন.ই.আই.এফ.এম.)গী নোমেনক্লেচর অমসুং মেন্দেৎ অসি নোর্থ ইস্তর্ন ইন্সতিত্যুত ওফ অয়ুর্বরদ এন্দ ফোক মেদিসিন রিসর্চ (এন.ই.আই.এ.এফ.এম.আর.) ওইনা ওন্থোক্নবা প্রপোজেল তৌখি। মথৌ তাবা অহোংবশিং অদুসু মেমোরেন্দম ওফ এসোসিএসন অমদি রুলশিং অমসুং রিগ্যুলেসনশোংদা শেমদোক্কনি। কান্নবা: ইন্সতিত্যুত অসিগী মেন্দেৎতা অয়ুর্বেদ য়াওহনবা অসিনা অয়ুর্বেদ অমসুং ফোক মেদিসিন্দা ক্বালিতী লৈবা এজুকেসন পীবদা অমসুং রিসর্চ তৌবা হেনগৎহন্দুনা অৱাং নোংপোক লমদমগী মীয়ামদা চাউনা কান্নহল্লগনি। ইন্সতিত্যুত অসিনা ভারতকী অয়ুর্বেদ অমসুং ফোক মেদিসিনগী মহৈরোইশিংতা নত্তনা তিবেৎ, ভুতান, মোঙ্গোলিয়া, নেপাল, চিনা অমসুং অতৈ য়ুম্লোন্নরিবা সেন্ত্রেল এসিয়ন লৈবাকশিংদসু খুদোংচাবশিং ফংহল্লগনি। বেকগ্রাউন্দ: এন.ই.আই.এফ.এম., পসিঘৎ অসি লমদম অসিগী ত্রেদিস্নেল ফোক মেদিসিন অমসুং হেল্থ প্রেক্তিসশিংগী সিস্তেমেতিক রিসর্চ, দোক্যুমেন্তেসন অমসুং ভেলিদেসনগীদমক লিংখৎখিবনি। ইন্সতিত্যুত অসি লিংখৎখিবগী পান্দমশিংদা ফোক মেদিসিনগী হীরম পুম্নমক্কী এপেক্স রিসর্চ সেন্তর অমা ওইনা মথৌ তৌবা, ত্রেদিস্নেল হীলরশিং অমসুং সাইন্তিফিল রিসর্চকী মরক্তা ইন্তরফেস অমা শেম্নবা, ফোক মেদিসিন প্রেক্তিসশিংগী সর্ভে, দোক্যুমেন্তেসন অমসুং ভেলিদেসন তৌবা, পব্লিক হেল্থ কিয়র অমসুং তুংলমচৎকী রিসর্চকী ওইথোকপা য়াবা রেমেদীশিং অমসুং থেরাপীশিং শিজিন্নবা অসিনচিংবা য়াওরি।
প্রধান মন্ত্রীনা জাতিগী মপা মহাত্মা গান্ধীগী লৈখিদবা নুমিৎতা মফমদা ইকায় খুম্নবা উৎখ্রে

প্রধান মন্ত্রী শ্রী নরেন্দ্র মোদীনা ঙসি জাতিগী মপা মহাত্মা গান্ধীগী লৈখিদবা নুমিৎতা মফমদা ইকায় খুম্নবা উৎখ্রে। প্রধান মন্ত্রীনা রাজধাত্তা মহাত্মা গান্ধীগী মফমদা লৈ কত্তুনা ইকায় খুম্নবা উৎখ্রে। ত্বিতরদা প্রধান মন্ত্রীনা হায়খি, “জাতিগী মপা মহাত্মা গান্ধীগী লৈখিদবা নুমিৎতা মফমদা ঐহাক্না ইকায় খুম্নবা উৎচরি। মহাত্মাগী পর্সোনেলিতী, ৱাখল্লোন অমসুং ফিদম্নফম্না ঐখোয়বু মপাঙ্গল কনবা অমসুং চাউখৎপা অনৌবা ভারত অমা শেমগৎপদা মখা তানা পুক্নিং থৌগৎখিগনি।” প্রধান মন্ত্রী শ্রী নরেন্দ্র মোদীনা নই দিল্লীগী গান্ধী স্মরিতিদা মহাত্মা গান্ধীগী লৈখিদবগী ৭২শুবা পালন্দা ইকায় খুম্নবা উৎখ্রে। থৌরম অদুদা উপ রাস্ত্রপতি শ্রী ভেঙ্কয়া নাইদুসু শরুক য়াখি।
প্রধান মন্ত্রীনা সংস্কৃত্তা ক্রিকেত কম্মেন্তরী পীখিববু শিংথাখ্রে

প্রধান মন্ত্রী, শ্রী নরেন্দ্র মোদীনা সংস্কৃত্তা ক্রিকেত কম্মেন্তরী পীখিবা মীয়ামগী থৌরাংবু থাগৎখ্রে। মহাক্না মসিগা মান্ননা মহাক্কী পুক্নিংগী ৱারোলদা কাশিগী মতাংদা ফোংদোকখিববু শেয়র তৌখি। মীওই অমগী ত্বীৎ পল্লদুনা প্রধান মন্ত্রীনা ত্বীৎ তৌখি; “মসি উবদা পুক্নিং পেন্নিংঙাই ওই… অসিগুম্বা থৌরাং অমা লৌখৎলিবা মীওইশিংগী মফমদা থাগৎপা ফোংদোকচরি। মমাং চহিগী #পুক্নিংগী ৱারোলগী থৌরম অমগী মনুংদা ঐহাক্না মসিগা মান্নবা থৌরাং অমা কাশিদা শেয়র তৌখি। মদুসু শেয়র তৌজরি। https://t.co/bEmz0u4XvO”
অথোইবা রাজ্য ওইরিবা অরুনাচল প্রদেশকীদমক থবক তৌবা অমসুং মাগী তশেংবা মতিক-ময়াই পুথোকপদা মতেং পাংবা ফংজবা লৈবাক ফবনি: পি.এম.

প্রধান মন্ত্রী, শ্রী নরেন্দ্র মোদীনা ঙরাং মহাক্না চাউখৎ-থৌরাংগী থৌশিলশিং হৌদোকখিবগীদমক মীয়াম্না ত্বিত্তরদা থাগৎনরকখিবা অদুগী পাউখুম পীখ্রে। প্রধান মন্ত্রীনা ঙরাং ইতানগরদা দোনয়ি পোলো এয়রপোর্ত শঙ্গাখি অমসুং এম.জি. ৬০০কী কমেং হাইদ্রো পাৱর স্তেসন কত্থোকখি। অৱাং নোংপোক্তা এয়র কন্নেক্তিবিতীদা চাউনা ফগৎলকপা অসিগী মতাংদা পীরকপা কম্মেন্ত অমদা প্রধান মন্ত্রীনা হায়খি “চুম্মি, মসি অৱাং নোংপোক্তা কন্নেক্তিবিতীগা মরী লৈননা অচৌবা অহোংবা অমনি। মসিনা লমকোইবা কয়ানা মসিদা চৎপা ঙমহল্লি অমসুং অৱাং নোংপোক্কী মীয়াম্না অতোপ্পা মফমশিংদা লায়না চৎথোক-চৎশিন তৌবা য়াহল্লি।” রাজ্য অসিগী চাউখৎ-থৌরাংগীদমক লেপ্পি প্রধান মন্ত্রীগী অচেৎপা ফিরেপ অসিগী মতাংদা প্রজা অমনা ফোঙদোরকপদা শ্রী মোদীনা হায়খি “অরুনাচল প্রদেশকী মীয়াম অসি তোপ-তোপ্পি। মখোয়দা লৈবাক নীংবগী অচেৎপা ইথিল অমা পোকই। অথোইবা রাজ্য অসিগীদমক থবক তৌবা অমসুং মাগী তশেংবা মতিক-ময়াই পুথোকপদা মতেং পাংবা ফংজবা লৈবাক ফবনি”
প্রধান মন্ত্রীনা রাস্ত্রিয়া বাল পুরস্কার ২০২০গী মনা ফংলবশিংগা ৱারী শানগনি

প্রধান মন্ত্রী শ্রী নরেন্দ্র মোদীনা হয়েং ২০২০গী জনুৱারী ২৪দা প্রধান মন্ত্রী রাস্ত্রিয়া বাল পুরস্কার ২০২০গী মনা ফংলবা অঙাং ৪৯গা লোয়ননা উনগনি অমসুং ৱারী শানগনি। মনা ফংলবা ৪৯ অসি জম্মু অমসুং কাশ্মির, মনিপুর অমসুং অরুনাচল প্রদেশতগী অমমম য়াওনা ভারতকী তোঙান তোঙানবা রাজ্যশিংদগীনি। অঙাংশিং অসি আর্ত অমসুং কলচর, ইনোবেসন, স্কোলেস্তিক, সোসিয়েল সর্বিস, স্পোর্তস অমসুং থৌনা ফবগী লমদা মনা ফংলবশিংনি। ভারত সরকারনা অঙাংশিংবু লৈবাক শেমগৎপদা খ্বাইদগী মরুওইবা পার্তনর অমা ওইনা লৌরি। মখোয়গী আশাশিং অমসুং এস্পিরেসনশিংবু ইকায় খুম্নরি অমসুং মখোয়গী এচিবমেন্তশিংবু শকখংলি। অঙাং পুম্নমক অতাংবনি অমসুং মহাক্কী এচিবমেন্তশিং অদু পুক্নিং থৌগৎপীগদবনি, মখোয়শিং অদুগী এচিবমেন্তশিং অদুনা অতোপ্পা কয়াদা ইন্সপাইরেসন অমা ওইরি। তোঙান তোঙানবা লমশিংদা ঐখোয়গী অঙাংশিংগী থোইদোক হেন্দোকপা এচিবমেন্তশিং শকখংনবা চহী খুদিংগী সরকারনা মনা অসি লান্থোক্লি। ইনোবেসন, স্কোলেস্তিক এচিবমেন্ত, সোসিয়েল সর্বিস, আর্ত অমসুং কলচর, স্পোর্তস অমসুং থৌনা ফবগী লমশিংদা থোইদোক হেন্দোকপা এচিবমেন্তকা লোয়ননা মনা অসিগীদমক এপ্লাই তৌবা য়াই। অৱাংবা থাক্কী কম্মিতী অমনা এপ্লিকেসন খুদিংমক চেকশিন্না খন্নরবা মতুংদা ৱিনরশিং খল্লি। ভারতকী রাস্ত্রপতি শ্রী রাম নাথ কোবিন্দনা ঙরাং ২০২০গী জনুৱারী ২২দা প্রধান মন্ত্রী রাস্ত্রিয়া বাল পুরস্কার লান্থোকখি। ত্রাইবেল আর্তিস্তশিং, এন.সি.সি. কেদেতশিং, এন.এস.এস. ভোলুন্তীয়রশিং অমসুং তেব্লোক্স আর্তিস্তশিংগা লোয়ননা এত হোম প্রধান মন্ত্রীনা ২০২০গী জনুৱারী ২৪দা পাংথোক্কদবা এত হোম থৌরম অমদা রিপব্লিক নুমীৎকী পেরেদতা শরুক য়াগদৌরিবা ত্রাইবেল আর্তিস্ত, এন.সি.সি. কেদেত, এন.এস.এস. ভোলুন্তীয়র অমসুং তেব্লোক্স আর্তিস্ত ১৭৩০ হেনবগা লোয়ননা ৱারীশু শানগনি।
মহারাস্ত্রাগী সোলাপুরদা রোদ কনেক্তিবিতী, লাইরবশিংগীদমক য়ুম, ৱাতর সপ্লাই অমসুং সিৱেজ সিস্তেমদা ইনোৎ

প্রধান মন্ত্রী শ্রী নরেন্দ্র মোদী হয়েং মহারাস্ত্রগী সোলাপুরদা চৎকনি। মহাক্না তোঙান তোঙানবা দিবেলপমেন্ত প্রোজেক্তশিং হৌদোক্কনি অমদি মশিং য়াম্লবা প্রোজেক্তশিংগীদমক উরেপ উয়ুং তমগনি। রোদ ত্রান্সপোর্ত অমসুং কনেক্তিবিতীদা ইনোৎ পীরদুনা প্রধান মন্ত্রীনা নেস্নেল হাইৱে–২১১ (অনৌবা নেস্নেল হাইৱে–৫২)গী সোলাপুর–তুলজাপুর–ওস্মানাবাদকী লেন মরিগী সেক্সন জাতিদা খুৎশিন্নগনি। সোলাপুর–ওস্মানাবাদ হাইৱেগী লেন মরিনা মহারাস্ত্রাগী মরুওইবা মরাথাৱারা রিজনবু সোলাপুরগা লোয়ননা কনেক্তিবিতী হেঙ্গৎহনবদা মতেং ওইরগনি। সোলাপুর–তুলজাপুর–ওস্মানাবাদ সেক্সনগী ফোর লেনিংগী রুৎ লেআউৎ প্রধান মন্ত্রী অৱাস য়োজনাগী মখাদা য়ুম ৩০,০০০গী উরেপ উয়ুং প্রধান মন্ত্রীনা তমগনি। মসিনা শেগায় তুগায় খোমজিনবশিং, রিক্সা থৌরিবশিং, তেক্সতাইল ৱার্করশিং, বীরি ৱার্করশিংগুম্বা লাইরবা ময়ুম লৈজদবা প্রজাশিংবু কানবা ফংহল্লগনি। প্রোজেক্ত অসিগী অপুনবা শেনফম অসি লুপা কোতি ১৮১১.৩৩নি, মদুগী মনুংদা অপুনবা লুপা কোতি ৭৫০দি কেন্দ্র অমসুং রাজ্য সরকারনা মতেং ওইনা ফংহনগনি। স্বচ্ছ বারতকী ওইবা মহাক্কী মীৎয়েং অদু থমদুনা প্রধান মন্ত্রীনা সোলাপুরদা অন্দরগ্রাউন্দ সিৱেজ সিস্তেম, মসুং সিৱেজ ত্রিৎমেন্ত প্লান্ত অহুম জাতিদা খুৎশিন্নগনি। মসিনা সহর অসিগী সেৱর কোভরেজ হেঙ্গৎলগনি অমদি সহর অসিদা সেনিতেসন ফগৎহল্লগনি। মসিনা হৌজিক লৈরিবা সিস্তেম অদু মহুৎ শিল্লগনি অমসুং অমরুৎ মিসনগী মখাদা ইমপ্লিমেন্ত তৌবা ত্রঙ্ক সেৱরশিংদশু শম্নহল্লগনি। প্রধান মন্ত্রীনা সোলাপুর স্মার্ত সিতীদা এরিয়া বেজ দিবেলপমেন্ত, উজনি দামদগী সোলাপুর সিতীদা থক্নবা ঈশিং ফংহন্নবা চাওথোকহনবা অমসুং অমরুৎ মিসনগী মখাদা অন্দরগ্রাউন্দ সিৱেরেজ সিস্তেম শরুক ওইনা ৱাতর সপ্লাই অমসুং সিৱেরেজ সিস্তেমদা ফগৎহন্নবগী অপুনবা প্রোজেক্তকী উরেপ উয়ুংশু তমগনি। স্মার্ত সিতী মিসনগী মখাদা প্রোজেক্ত অসিগী কায়থোক্লিবা শেনফম অসি লুপা কোতি ২৪৪নি। মহাক্না শহর অসিদা পাংথোকপা মীয়ামগী মীফমদশু ৱা ঙাংগনি। মসিনা সহর অসিদা প্রধান মন্ত্রীগী অনিশুবা খোংচৎনি। ২০১৪গী ওগস্ত ১৬তা চৎখিবা মহাক্কী মমাংগী খোংচৎতা মহাক্না নেস্নেল হায়ৱে–৯গী সোলাপুর–মহারাস্ত্রা/ কর্নাতকা বোর্দর সেক্সনগী লেন মরিগীদমক উরেপ উয়ুং তমখি অমদি ৭৬৫ কে.ভি. সোলাপুর–রাইচুর পৱার ত্রান্সমিসন লাইন খুৎশিন্নখি।
প্রধান মন্ত্রীনা শ্রী এন.সি দেববর্মা লৈখিদবদা অৱাবা ফোঙদোকখ্রে

প্রধান মন্ত্রী শ্রী নরেন্দ্র মোদীনা ত্রিপুরাগী মিনিস্তর অমসুং রাজনিতিগী লুচিংবা শ্রী এন.সি দেববর্মা লৈখিদবদা অৱাবা ফোঙদোকখ্রে। ত্বিৎ অমদা, শ্রী মোদীনা হায়খি: “তুংগী মীরোলশিংনা শ্রী এন.সি দেববর্মা অসি মতম পুম্নমক্তা মীয়ামগী য়াইফনবা থবক তৌবা হোৎনবা কন্নবা লুচিংবা অমনি হায়না নিংশিংহৌরগনি। ত্রিপুরা চাউখৎনবা হৌৎনবদা মহাক্না অচৌবা থৌদাং লৌরমখি। মহাক লৈখিদবদা অৱাবা ফাওহল্লে। মহাক্কী ইমুং–মনুং অমসুং মহাকপু শৌগৎপশিংগী অৱাবদা শরুক য়াজরি। ঔম শান্তি”।
পি.এম.না নবেম্বর ৩দা ভেক্সিনেসন কভরেজ নেম্না লৈবা দিস্ত্রীক্তশিংগা লোয়ননা য়েংশিন্নবগী মীফম পাংথোক্কনি

জি.২০ সম্মিত অমসুং সি.ও.পি.২৬ শরুক য়ারুরবা মতুং লৈবাক অসিদা হেক হল্লক্লবা মতুংদা, প্রধান মন্ত্রী শ্রী নরেন্দ্র মোদীনা নবেম্বর ৩গী নুমিৎয়ুংবা পুং ১২ তাবা মতমদা ভেক্সিনেসন নেম্না কভরেজ লৈবা দিস্ত্রীক্তশিংগা লোয়ননা য়েংশিন্নবগী মীফম অমা ভিদিও কনফরেন্সকী খুৎথাংদা পাংথোক্কনি। মীফম অসি অহানবা দোজ কভরেজ ৫০%দগী তাবা অমসুং কোবিদ অনিশুবা ভেক্সিন দোজ নেম্না লৈবা দিস্ত্রীক্তশিং য়াওগনি। প্রধান মন্ত্রীনা ঝরখন্দ, মনিপুর, নাগালেন্দ, অরুনাচল প্রদেশ, মহারাস্ত্র, মেঘালয় অমসুং অতৈ ভেক্সিনেসন কভরেজ নেম্না লৈবা দিস্ত্রীক্তশিংগী রাজ্যশিংগী দিস্ত্রীক্ত মাইজিস্ত্রেৎশিংগা উনগনি। রাজ্যশিং অসিগী মুখ্য মন্ত্রীশিংনা থৌরম অসিদা শরুক য়াগনি।
সাউদী অরাবিয়াগী ক্রাওন প্রিন্সকী ভারত খোংচৎ মনুংদা খুৎয়েক পীনখিবা য়ানা ৱারোলশিং/য়ানা চেরোলশিংগী পরিং

সি. নং. য়ানা চেরোল/য়ানা ৱারোলশিংগী মমিং ভারতকী মায়কৈদগী পীথোক–পীশিন তৌরিবা সাউদী অরাবিয়াগী মায়কৈদগী পীথোক–পীশিন তৌরিবা ১. ভারত সরকার অমসুং কিংদম ওফ সাউদী অরাবিয়াগী সরকারগী মরক্তা নেস্নেল ইনবেস্তমেন্ত অমসুং ইনফ্রাস্ত্রকচর ফন্দদা শেল থাদবদা য়ানা ৱারোল শ্রীমতী সুশ্মা স্বরাজ, মপান থৌরম পুবা মন্ত্রী হিজ এক্সিলেন্সী খালিদ অল ফালিহ, ইনর্জী, ইন্দস্ত্রী অমসুং মিনরেল রিসোর্সেসকী মন্ত্রী ২. রিপব্লিক ওফ ইন্দিয়াগী তুরিজম মন্ত্রালয় অমসুং কিংদম ওফ সাউদী অরাবিয়াগী সাউদী কম্মিসন ফোর তুরিজম এন্দ নেস্নেল হেরিতেজকী মরক্তা তুরিজমগী লমদা তেংবাং পীননবা য়ানা ৱারোল শ্রী তি.এস. তিরুমুর্তি, সেক্রেতরী (ই.আর.) হিজ এক্সিলেন্সী শ্রী অদেল অল–জুবের, ফোরেন এফিয়ার্সকী রাজ্য মন্ত্রী ৩. ভারত সরকার অমসুং সাউদী অরাবিয়াগী সরকারগী মরক্তা য়ুমশা কৈশাগী লমদা তেংবাং পীননবা য়ানা ৱারোল শ্রী অহমদ জাবেদ, সাউদী অরাবিয়াদা ভারতকী রাস্ত্রদুত হিজ এক্সিলেন্সী দা. মাজিদ বিন অবদুল্লা অল কসাবি, কম্মর্স অমসুং ইনবেস্তমেন্তকী মন্ত্রী ৪. ভারত সরকারগী ইনবেস্ত ইন্দিয়া অমসুং কিংদম ওফ সাউদী অরাবিয়াগী সাউদী অরাবিয়ান জেনরেল ইনবেস্তমেন্ত ওথোরিতীগী মরক্তা লৈবাক অনিগী শেল থাদবগী মরী হেঙ্গৎহন্নবা ফ্রেমৱার্ক কোওপরেসন প্রোগ্রাম শ্রী অহমদ জাবেদ, সাউদী অরাবিয়াদা ভারতকী রাস্ত্রদুত হিজ এক্সিলেন্সী দা. মাজিদ বিন অবদুল্লা অল কসাবি, কম্মর্স অমসুং ইনবেস্তমেন্তকী মন্ত্রী ৫. ওদিও ভিজ্যুএল প্রোগ্রাম পীথোক–পীশিন তৌনবগী পান্দমদা প্রসার ভারতী, ন্যু দিল্লী, ইন্দিয়া অমসুং সাউদী ব্রোদকাস্তিং কোর্পোরেসন (এস.বি.সি.), সাউদী অরাবিয়াগী মরক্তা ব্রোদকাস্তিংদা তেংবাং পীননবা য়ানা ৱারোল শ্রী অহমদ জাবেদ, সাউদী অরাবিয়াদা ভারতকী রাস্ত্রদুত হিজ এক্সিলেন্সী দা. তুর্কি অবদুল্লা অল–শাবনা, মীদিয়াগী মন্ত্রী
খৃস্তমাসনা লাকপদা প্রধান মন্ত্রীনা জাতিদা য়াইফ-পাউজেল পীখ্রে

খৃস্তমাস লাকপদা প্রধান মন্ত্রী শ্রী নরেন্দ্র মোদীনা জাতিদা মহাক্কী ওইবা য়াইফ পাউজেল পীখ্রে। প্রধান মন্ত্রীনা হায়খি, “মেরী খৃস্তমাসনা লাকপদা, যীশু খৃস্তকী অথোইবা ৱাখল্লোন অদু ঐখোয়না পাক চাউনা হরাও-নুংঙাইবগা লোয়ননা নীংশিংলি। মহাক্কী পাউতাক্না মালেম পুম্বদা মীওই লাখ কয়াদা ইথিল পীনবীরি।”
পি.এম.না গুদ ফ্রাইদেদা জিসস খ্রিস্তপু নীংশিংলি

গুদ ফ্রাইদেনা লাকপদা প্রধান মন্ত্রী শ্রী নরেন্দ্র মোদিনা জিসস খ্রিস্তনা অচুম্বা, মীয়ামগী থৌগল অমসুং অচুম্বা ৱায়েলগীদমক্তা লেপখিবা খোঙফমগী মতাংদা নীংশিংখি‍। “প্রভু খ্রিস্তনা মহাক্কী পুন্সি অতোপ্পগী থৌগলদা কত্থোকখি‍। মহাক্কী থৌনা অমসুং অচুম্বা চৎপা অমসুং অচুম্বা ৱায়েলগী ৱাখল্লোন পুম্নমক্তগী তোঙান্না লৈ‍। গুদ ফ্রাইদেনা লাকপসিদা প্রভু খ্রিস্ত অমসুং মহাক্না অচুম্বা, মীয়ামগী থৌগল অমসুং অচুম্বা ৱায়েলগীদমক্তা লেপখিবা খোঙফম ঐখোয়না নীংশিংলি,” হায়না প্রধান মন্ত্রীনা হায়খি‍। প্রভু খ্রিস্তনা মহাক্কী পুন্সি অতোপ্পগী থৌগলদা কত্থোকখি‍। মহাক্কী থৌনা অমসুং অচুম্বা চৎপা অমসুং অচুম্বা ৱায়েলগী ৱাখল্লোন পুম্নমক্তগী তোঙান্না লৈ‍। গুদ ফ্রাইদেনা লাকপসিদা প্রভু খ্রিস্ত অমসুং মহাক্না অচুম্বা, মীয়ামগী থৌগল অমসুং অচুম্বা ৱায়েলগীদমক্তা লেপখিবা খোঙফম ঐখোয়না নীংশিংলি,” হায়না প্রধান মন্ত্রীনা হায়খি‍।
ভারতনা মেন্যুফেকচরিংগী মালেমদা অনৌবা মায় পাকপা লেপ্তনা ফংলিঃ পি.এম.

প্রধান মন্ত্রী, শ্রী নরেন্দ্র মোদীনা মোবাইল ফোন এক্সপোর্তনা থা ৭কী মনুংদা বিলিয়ন দোল্লর ৭কী থাক হেন্দোকখিদুনা এপ্রিল-ওক্তোবরদা দবল ৱাই.ও.ৱাই. হেন্না ফংবদা নুংঙাইবা ফোংদোকখ্রে। মসিনা মমাংগী চহিগী মান্নবা মতমদা ফংখিবা বিলিয়ন দোল্লর ২.২গা চাংদম্নবদা শরুক অনি হেল্লি। কেন্দ্র মন্ত্রী, শ্রী রজীব চন্দ্রসেখরগী ত্বীত অমগী পাউখুম পীরদুনা, প্রধান মন্ত্রীনা অসুম্না হায়খিঃ “ভারতনা মেন্যুফেকচরিংগী মালেমদা অনৌবা মায় পাকপা লেপ্তনা ফংলি”।
পি.এম.না মীয়ামদা গুরু পুর্নিমাগী য়াইফ-পাউজেল পীখ্রে

প্রধান মন্ত্রী, শ্রী নরেন্দ্র মোদীনা গুরু পুর্নিমাগী থৌরমদা মীয়ামদা য়াইফ-পাউজেল পীখ্রে। প্রধান মন্ত্রীনা হায়খি।, “লৈবাক মীয়ামদা গুরু পুর্নিমাগী য়াম্লবা য়াইফ-পাউজেল পীজরি। ঙসি অসি পুন্সিবু মমল লৈহল্লিবা গুরুশিংগী মফমদা ইকায়খুম্নবা উৎপগী মরুওইবা নুমিৎনি। তাঞ্জা অসিদা গুরুজন পুম্নমক্তা ঐনা য়াইফ-পাউজেল পীজরি”।
লৈবাক অসিদা শাজবা কারতোসেত-৩ সেতিল্লাইৎ পুবা পি.এস.এল.ভি.-সি.৪৭ মাইপাক্না থাগৎপদা প্রধান মন্ত্রীনা ইসরো তীম্বু থাগৎখ্রে

লৈবাক অসিদা শাজবা কারতোসেত-৩ সেতিল্লাইৎ অমসুং য়ু.এস.এ.গী নেনো সেতিলাইৎ ১২ হেন্না পুবা পি.এস.এল.ভি.-সি. ৪৭ মাইপাক্না থাগৎপদা প্রধান মন্ত্রী নরেন্দ্র মোদীনা ইসরো তীম্বু থাগৎখ্রে। “লৈবাক অসিদা শাজবা কারতোসেত-৩ সেতিল্লাইৎ অমসুং য়ু.এস.এ.গী নেনো সেতিলাইৎ ১২ হেন্না পুবা পি.এস.এল.ভি.-সি. ৪৭ মাইপাক্না থাগৎখিবগী অতোপ্পা মাইপাকপা অসিদা ঐনা ইসরোগী কাংবুবু থম্মোয় শেংনা থাগৎলি। হায়না প্রধান মন্ত্রীনা হায়খি, “অফবা মখলগী কারতোসেত-৩ অসিনা ময়েক য়াম্না শেংবা মমি ফংহনগনি। ইসরোনা অমুক হন্না লৈবাক অসিবু চাউথোকচবা ফাওহল্লে”।
কেরলা পিরাবি নুমিৎতা প্রধান মন্ত্রীনা কেরলাগী মীয়ামদা য়াইফ পাউজেল পীখ্রে

কেরলা পিরাবি নুমিৎতা প্রধান মন্ত্রী শ্রী নরেন্দ্র মোদীনা কেরলাগী মীয়ামদা য়াইফ পাউজেল পীখ্রে। ত্বীৎ অমদা প্রধান মন্ত্রীনা হায়খি; “কেরলাগী মীয়ামগী মফমদা কেরলা পিরাবি নুমিৎকী য়াইফ পাউজেল পীজরি। কেরলা অসি মসিগী ফজরবা অকোয়বশিং অমসুং মসিগী প্রজাশিংগী শুবা নোম্বা কনবা মতৌগীদমক পাক শন্না শিংথানরি। কেরলাগী প্রজাশিং অসি মখোয়না হোৎনরুবা খুদিং মায় পাকপা ওইরসনু।”
মীহাৎ-মীপুনগী থবকশিংদা আইনগী মতেং পীননবা ভারত অমসুং মোরোকোগী মরক্তা য়ানবা মন্ত্রীমন্দলনা য়ারে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং মোরোকোগী মরক্তা মীহাৎ–মীপুনগী থবকশিংদা আইনগী মতেং পীননবদা অয়াবা পীরে । কান্নবশিং : এগ্রিমেন্ত অসিনা ভারত অমসুং মোরোকো অনিগী মরক্তা থীজিনবা, ৱায়েনবা, খোঙ্গুল লিবা, মৎপা অমসুং ক্রাইমগী থবক কয়াদা নাকল অনিনা আইনগী ওইবা মতেং পীনগনি । মসিনা থিজিবা অমসুং ক্রাইমগী ৱায়েনবা অমসুং খুন্নাই অমা ইংনা হিংনবা দরকার ওইবশিং ফংহনবা ঙমগনি । মসিনা লৈবাক মনুংগী ঙাক–শেনবগী থবক্তা অফবা থৌশিলশিং পায়খৎনবা অমসুং ওর্গানাইজ ক্রাইমশিং অমসুং তেরোরিস্তশিং থেংনবা অচৌবা মতেং ওইহনগনি ।
প্রধান মন্ত্রীনা কেনিয়াগী নাইরোবীদা পাংথোকপা শ্রী কৎছী লেবা পতেল সমাজগী সিলভর জুব্লী থৌরমদা ভিদিও কনফরেন্সকী খুত্থাংদা ৱা ঙাংখ্রে

প্রধান মন্ত্রী শ্রী নরেন্দ্র মোদীনা কেনিয়াগী নাইরোবীদা পাংথোকপা শ্রী কৎছী লেবা পতেল সমাজগী সিলভর জুব্লী থৌরমদা ঙসি ভিদিও কনফরেন্সকী খুত্থাংদা ৱা ঙাংখ্রে। মহাক্কী রারোলদা, প্রধান মন্ত্রীনা ইস্ত আফ্রীকাগী তোঙান তোঙানবা চাওখৎ থৌরমশিংদা কৎছী লেবা পতেল কম্যুনিতীনা লৌখিবা থৌদাংশিং অদু থাগৎপা ফোংদোকখি। কেনিয়াগী নিংতম ইহৌদা ইন্দিয়ন কম্যুনিতীগী মেম্বরশিংগী থৌদাং অদুবুশু মহাক্না নৌহৌনা নীংশিংখি। কৎছী সমাজনা মখল খুদিংগী চাওখৎ থৌরমদা অখন্ননা ২০০১দা কৎছদা থোকখিবা য়ুহা হাবা মতুংগী শেমজিন-শাজিনবা অমসুং নৌনা খুন্দা লৈতাহনবদা মখোয়না লৌখিবা থৌদাং অদুদা প্রধান মন্ত্রীনা থাগৎপা ফোংদোকখি। মতম অমদা মরুভুমী ওইরম্বা কৎছবু মকোকথোংবা লমকোয়বশিংগী মফম অমা ওইহল্লে হায়না প্রধান মন্ত্রীনা ফোংদোকখি। মহাক্না গুজরাতকী মুখ্য মন্ত্রী ওইরিঙৈ মতমদা কৎছ রিজনগী মফম কয়াদা নর্মদাগী ইশিং ফংহন্নবা সরকারনা হোৎনখিবশিং অদু প্রধান মন্ত্রীনা ফোংদোকখি। রিজন অসিদা দিবেলপমেন্ত এক্তিবিতীশিং পায়খৎপদা কেন্দ্র অমসুং রাজ্য সরকারগী ওইবা ইঞ্জিন অনিগী মপাঙ্গল অদু প্রধান মন্ত্রীনা ফোংদোকখি। রিজন অসিনা হৌখিবা চহি খরা অসিদা লুপা কোতি লিশিং কয়াগী ইনভেস্তমেন্ত ফংখ্রে হায়না মহাক্না হায়খি। ভারত অমসুং আফ্রিকান লৈবাকশিংগী এঙ্গেজমেন্ত হেঙ্গৎলক্লে হায়না প্রধান মন্ত্রীনা অকনবা ৱাফম থমখি। ইন্দিয়া আফ্রিকা সম্মিৎ অমসুং আফ্রিকান দিবেলপমেন্ত বেঙ্ককী মীফম অমা হন্দক্তা ভারত্তা পাংথোকখি হায়না মহাক্না ফোংদোকখি। হৌজিক লৈরিবা সরকার অসিগী মতমগী মনুংদা রাষ্ট্রপতি, উপ রাষ্ট্রপতি অমসুং মহাক মশামক্না প্রধান মন্ত্রী অমা ওইনা তোঙান তোঙানবা আফ্রিকাগী লৈবাক কয়াদা থৌরম ২০ হেনবদা শরুক য়াখ্রে হায়না মহাক্না ফোংদোকখি। তিল্লিবা মীয়াম্বু অখন্ননা ভারত্তা লাকখিদ্রিবা মীওইশিংবু ইং ২০১৯গী জনুৱারীদা পাংথোক্কদৌরিবা কুম্ভ মেলাদা শরুক য়াদুনা ভারতকী কলচরেল অমসুং স্পিরিচুয়েল ত্রেদিসনগী এক্সপেরিয়েন্সকীদমকশু প্রধান মন্ত্রীনা বার্তন তৌখি। নাইরোবী-ৱেস্ত কমপ্লেক্সতা পাংথোকপা শ্রী কৎছী লেবা পতেল সমাজগী সিলভর জুব্লী থৌরমদা শরুক য়ারিবা পুম্নমকপু প্রধান মন্ত্রী শ্রী নরেন্দ্র মোদীনা হরাও-তয়াম্বা ফোংদোকখি।
মন্ত্রীমন্দলনা ভারত অমসুং ফ্রান্সকী মরক্তা অকোইবগী ফিভমগী লমদা মেমোরেন্দম ওফ কোওপরেসন অমা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং ফ্রান্সকী মরক্তা অকোইবগী ফিভমগী লমদা মেমোরেন্দম ওফ কোওপরেসন অমা খুৎয়েক পীনবদা অয়াবা পীখ্রে। মেমোরেন্দম ওফ কোওপরেসন অসিনা অকোয়বগী ফিভম ঙাক্তুনা থম্বগী লমদা লৈবাক অনিগী মরক্তা হেন্না নক্ননা অমসুং অশাংবা মতমগী মতেং পীনবদা মতেং ওইরগনি। মেমোরেন্দম ওফ কোওপরেসন অসিনা হেন্না ফবা মওংদা অকোয়বগী ফিভম ঙাক্তুনা থম্বা, হেন্না ফবা কঞ্জরবেসন, ক্লাইমেত চেঞ্জকী হেন্না ফবা মেনেজমেন্ত অমসুং লমলক্কী শা-উচেক য়োকখৎপা/ঙাক্তুনা থম্বদা খ্বাইদগী নৌবা তেক্নোলোজীশিং অমসুং খ্বাইদগী ফবা প্রেক্তিসশিং পুরক্লগনি হায়না থাজবা থম্লি।
প্রধান মন্ত্রীনা মীয়ামদা মিলাদ-উন-নবীগী য়াইফ পাউজেল পীখ্রে

প্রধান মন্ত্রী শ্রী নরেন্দ্র মোদীনা মিলাদ-উন-নবীগী তাঞ্জা লাকপদা মীয়ামদা য়াইফ পাউজেল পীখ্রে। ত্বীৎ অমদা প্রধান মন্ত্রীনা হায়খি; “মিলাদ-উন-নবীগী য়াইফ পাউজেল পীজরি। মায়কৈ খুদিংদা শান্তী অমসুং চাউখৎপা ওইরসনু। মীনুংশি অমসুং মচিল মনাও ওইবগী ৱাখল্লোন মতম পুম্নমক্তা লেংদনা লৈবা ওইরসনু। ইদ মুবারক !”
প্রধান মন্ত্রীনা এস.সি.ও. সম্মিত্তা শরুক য়ানবা সামর্কন্দ য়ৌখ্রে

উজবেকিস্তানগী রাস্ত্রপতি, ঐচ.ই. শ্রী শাবকত মির্জিয়োয়েবনা শাংহাই কোওপরেসন ওর্গনাইজেসন (এস.সি.ও.)গী লৈবাক্কী মকোক থোংবশিংগী কাউন্সিলগী ২২শুবা মীফমদা শরুক য়াবীনবা পাউজেল পীরকপদগী প্রধান মন্ত্রী, শ্রী নরেন্দ্র মোদীনা ঙসি নুংথিলদা উজবেকিস্তানগী সামর্কন্দদা য়ৌখ্রে। প্রধান মন্ত্রীনা সামর্কন্দদা য়ৌখিবা মতমদা মহাকপু উজবেকিস্তানগী প্রধান মন্ত্রী, ঐচ.ই. শ্রী অব্দুল্লাহ অরিপোবনা তরাম্না ওকখি। মন্ত্রী কয়া, সামর্কন্দগী গবর্নর অমসুং উজবেকিস্তান সরকারগী অতোপ্পা সেনিয়র ওফিসিএল কয়ানসু প্রধান মন্ত্রীবু এয়রপোর্ত্তা তরাম্না ওকখি। প্রধান মন্ত্রীনা হয়েং, সেপ্তেম্বর ১৬, ২০২২গী অয়ুক্তা এস.সি.ও. সম্মিত্তা শরুক য়াগনি অমসুং উজবেকিস্তানগী রাস্ত্রপতিগা লোয়ননা সম্মিত অসিদা শরুক য়ারিবা অতোপ্পা লুচিংবশিংগা বাইলেতরেল মীফমসু ফমগনি।
মন্ত্রীমন্দলনা ভারত অমসুং জপানগী মরক্তা ফুদ প্রোসেসিং ইন্দস্ত্রীগী লমদা তেংবাং পীননবা য়ানা ৱারোল (এম.ও.সি.) অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা ভারত অমসুং জপানগী মরক্তা ফুদ প্রোসেসিং সেক্তরগী লমদা তেংবাং পীননবা য়ানা ৱারোল (এম.ও.সি.) অয়াবা পীখ্রে। কানবশিং: ভারত অমসুং জপানগী মরক্তা ফুদ প্রোসেসিংগী লমদা লৈবাক অনিগী ওইবা তেংবাং পীনবনা লৈবাক অনিমক্তা ফুদ প্রোসেসিং সেক্তরদা ম্যুচেল্লি বেনিফিসিয়েল ফংহল্লগনি। মসিনা লৈবাক অনি অসিদা ফুদ প্রোসেসিংদা খ্বাইদগী ফবা প্রেক্তিসশিং খংহনবা হেঙ্গৎহল্লগনি অমসুং ফুদ প্রোসেসিং সেক্তর ফগৎহনবদা মতেং ওইরগনি লোয়ন লোয়ননা মার্কেৎ এক্সেস, লিদিং তু ইক্বিতী অমসুং ইনক্লুসিবনেস ফগৎহল্লগনি। এম.ও.সি. অসিনা ইনোবেতিব ওইবা তেক্নিকশিং অমসুং প্রোসেসশিং শিজিন্নদুনা লৈবাক অসিদা ফুদ প্রোসেসিং সেক্তর ফগৎহল্লগনি। মসিনা খ্বাইদগী ফবা প্রেক্তিসশিং অমসুং বেন্না ফবা কৈথেলশিং ফংহন্দুনা লৈবাক অসিদা ফুদ প্রোসেসিং হেঙ্গৎহনবদা মতেং ওইরগনি।
গুরু গোবিন্দ সিংহ জীগী মপোক থৌরম নিংশিংনবগী ওইবা লুপা ৩৫০গী কোইন প্রধান মন্ত্রীনা রিলিজ তৌখ্রে

গুরু গোবিন্দ সিংহ জীগী মপোক থৌরম নিংশিংনবগী ওইবা লুপা ৩৫০গী কোইন অমা ঙসি প্রধান মন্ত্রী শ্রী নরেন্দ্র মোদীনা লৈবাক্কী কোনুংদা রিলিজ তৌখ্রে। মহাক্না গুরু গোবিন্দ সিংহ জীগী থাক ৱাংলবা ফিদম্নফম অমসুং গুনশিং অদু থাগৎপা ফোংদোকখি। গুরু গোবিন্দ সিংহ জীগী মপোক থৌরম নিংশিংনবগী ওইবা কোইন রিলিজ তৌরবা মতুংদা প্রধান মন্ত্রীনা মহাক্কী লৈফম, ৭ লোক কায়ান মার্গতা অখন্নবা উনবা অমদা ৱা ঙাংখি। শ্রী মোদীনা হায়খি মদুদি গুরু গোবিন্দ সিংহ জী অসি অথোইবা লান্মী, ফিলোসোফর পোইত অমসুং গুরু অমা ওইরম্মি। মহাকক্না মীওৎ শাসন অমসুং মীচং মীখায় নায়বগী মাকোক্তা লান্থেংনখি। প্রজাশিংদা মহাক্না তাকপী তম্বীরম্বশিং অদু ধর্ম অমসুং কাস্তগী অথিংবা অদু থুগায়বদা মীৎয়েং থমলম্মি। প্রধান মন্ত্রীনা হায়খি মদুদি গুরু গোবিন্দ সিংহ জী, মহাক্কী মগুনশিং অমসুং তাকপি তম্বিরম্বশিং অদু মখা তানা ইন্সপিরেসনগী সোর্স ওইরগনি অমসুং লাক্কদৌরিবা চহীশিংদা মীওইবা জাতিবু লমজিং লমতাকপীগনি। নিংশিংনিঙাই ওইরবা কোইন অসি মফমদা ঐখোয়না ইকায় খুম্নবা উৎচবগী পিকখ্রবা থৌদাং অমনি। মদুদি গুরু গোবিন্দ সিংহ জী মহারাজনা উৎপীরম্বা পোইন্ত ১১গী লম্বী অদুদা চৎনবা মহাক্না প্রজাশিংগী মফমদা অকনবা ৱাফম থমখি। থৌরম অসিদা প্রধান মন্ত্রীনা জাতিদা লোহরিগী য়াইফ পাওজেল পীখি। মমাংদা প্রধান মন্ত্রীনা ২০১৮গী দিসেম্বর তাং ৩০দা শন্দোকখিবা মহাক্কী থাগী পাংথোকপা মনকী বাত রেদিও প্রোগ্রামদা লৈবাক অসিগী প্রজাশিংবু গুরু গোবিন্দ সিংহ জীনা তাকপীরম্বা ভক্তি অমসুং কত্থোকপগী লম্বীদা চৎনবা অকনবা ৱাফম থমখি। প্রধান মন্ত্রী শ্রী নরেন্দ্র মোদীনা ২০১৭কী জনুৱারি মঙাদা পতনাদা শ্রী গুরু গোবিন্দ সিংহ মহারাজকী ৩৫০শুবা মপোক কুমওন শরুক য়াখি। থৌরম অদু নিংশিংনবা নিংশিংনিঙাই ওইবা পোস্তেল স্তাম্প অমা মহাক্না রিলিজ তৌখি। ২০১৬কী ওগস্ত ১৫দা লাল কিলাদগী পীখিবা মহাক্কী ইন্দিপেন্দেন্স দেগী পাওজেল অমসুং ২০১৬কী ওক্তোবর ১৮দা পাংথোকখিবা লুধিয়ানা নেস্নেল এম.এস.এম.ই. এৱার্দস সেরেমোনীদা শ্রী মোদীনা শ্রী গুরু গোবিন্দ সিংহ জীগী থাক ৱাংলবা ফিদম্নফম অমসুং গুনশিং অদু নৌহৌনা নিংশিংখি।
নানাজী দেসমুখকী মপোক নুমিৎতা প্রধান মন্ত্রীনা মফমদা ইকায়খুম্নবা উৎখ্রে

রাস্ত্র সেবক নানাজী দেসমুখকী মপোক নুমিৎতা মফমদা প্রধান মন্ত্রী নরেন্দ্র মোদীনা ইকায়খুম্নবা উৎখ্রে। মহাক্না হায়খি “ঙসি মহাক্কী মপোক নুমিৎতা অচৌবা মীয়ামগী থবক তৌবা মীওই অমসুং মরৈবাক নীংবা নানাজী দেসমুখতা ঐনা কোক নোঞ্জরি। খুঙ্গংশিং অমসুং লৌমীশিংগী য়াইফনবা মহাক্না কন্না হোৎনবীখি অমসুং মহাক্কী পুন্সি চুপ্পা কৎথোকখি। লৈবাক শেমগৎনবা মহাক্না লৌখিবা থৌদাং মতম চুপ্পা নীংশিংদুনা লৈহৌরগনি”।
প্রধান মন্ত্রীনা আর্কবিশোপ এমেরিতস দেসমন্দ তুতুনা লৈখিদবদা অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা আর্কবিশোপ এমেরিতস দেসমন্দ তুতুনা লৈখিদবদা থমোয় শোক্না অৱাবা ফোংদোকখ্রে। ত্বীৎ অমদা প্রধান মন্ত্রীনা হায়খি; “আর্কবিশোপ এমেরিতস দেসমন্দ তুতু মালেমগী থাক্তা মশিং থিঙমদ্রবা মীওইশিংগীদমক লমজিং মৈরা অমা ওইবীরম্মি। হ্যুমেন দিগনিতী অমসুং ইক্বেলিতীদা মহাক্কী অকনবা ৱাফম অদু মতম পুম্নমক্তা নিংশিংদুনা লৈহৌরগনি। মহাক্না লৈখিদবদা ঐহাক থমোয় শোক্না অৱাবা ফাওই অমদি মহাক্কী নিংজবা পুম্নমক্কী অৱাবদা শরুক য়াজরি। মহাক্কী আত্মনা শান্তি ওইনা লৈবা ওইরসনু।”
প্রধান মন্ত্রীনা দেবভুমীগী মীয়ামদা ১০০%গী চাংদা অহানবা কোবিদ তীকা থাদোকপগীদমক্তা থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা চহি ১৮+ কাংলুপকী মীওইশিংনা ১০০%গী চাংদা অহানবা কোবিদ তীকা থাদোকপগীদমক্তা দেবভুমীগী মীয়ামদা থাগৎপা ফোংদোকখ্রে। উত্তরাখন্দগী মীয়ামগী মাই-পাকপসি লৈবাক্না কোবিদ-১৯গা লান্থেংনরিবসিদা য়াম্না মরু ওইবা থৌওংনি হায়না প্রধান মন্ত্রীনা মখা তানা ফোংদোকখি। উত্তরাখন্দগী মুখ্য মন্ত্রী, শ্রী পুস্কর সিংহ ধামীগী ত্বীত অমগী পাউখুম ওইনা, প্রধান মন্ত্রীনা অসুম্না ফোংদোকখিঃ “দেবভুমীগী মীয়াম্বু ঐহাক্না থাগৎচরি। লৈবাক্না কোবিদকা লান্থেংনরিবা অসিদা মসিগী মাই-পাকপসি য়াম্না মরু ওইবা থৌওং অমনি। তমথীরবা লাইচৎসিগা লান্থেংনবদা, ঐখোয়গী তীকা থাবগী খোংজঙনা মীয়ামদগী য়াম্না তেংবাংগনি অমসুং মসিদা মীয়াম্না শরুক য়াবগী তঙাই ফদবা লৈ হায়বা ঐহাক্না চেৎনা থাজৈ”।